Koordînasyonê YPS û YPS-JIN pê eşkerayîyêke da zanayene ke înan vera kolonyalîzm û ajanî-hemkarîye hemleya qesasî daye destpêkerdene.
Eşkerayîya YPS û YPS-JIN wina ya:
''Her çiqas qels, vila bibo zî hêzêko sîyasî û leşkerî heta ke hetê hêzêkê bînî ra nêro qedînayene xi bi xo werte ra nêwedarîyeno. Faşîzmê AKP-MHPyî zî sey mîsalanê bînan xo bi xo do çin nêbo. No faşîzm do pê xoverdayîşê şorişgêrî çin bibo.
Xoverdayîşê xoîdarekerdişî yê Vakurê Kurdîstanî tarîxê Têkoşînê Azadîye yê Kurdîstanî de bîyî safhayêka girînge ya şorişî. Artêşa faşîzme pê nê xoverdayîşî bin kewte. Xoverdayîşê Cizîr, Sûr, Silopî, Şirnex, Nisêbîn, Gever, Hezexî bîyî pîl, şar û gerîlayan şerê şorişgêrî de bîyî yew û xoverdayîşo newe resna yewbînan. Şehîd Çîyager, Zeryan, Xebatkar, Çeko, Êriş, Rûkene, Îslam, Axîn bi ruhê xoverdayîşî bîyî fedayî û mojna ke kolonyalîzm senî parçe beno.
Nika wextê milîtanan ê rayberan o, wextê ci yo ke cuye ney xoverdayîş pê keyeyan bêro pirkerdene. Nika wextê ci yo ke ma esasê şerê şorişgêrî yê şarî de vera AKP-MHPyî xeta têkoşînî aver berê. Têna pê nê têkoşînî na dîktatorîya faşîstan binî ra do birija.
Ma sey YPS û YPS-JIN pare kenê ke hêz û moralo ke tradîsyonê têkoşînî dano têna çare xoverdayîş o. Ma vera 'kolonyalîzm û ajanî-hemkarîye' hemleya qesasî danê destpêkerdene ke sîstemê faşîstî û ajan û hemkaran ra hesab bipersê. Heta ke nê nêrê çinkerdene azadî û estbîyayîşê kurdan nêrê caardene.
Nê esasî ser o kesayetêkê bi nameyê Selahattîn Yildirimo ke dewleta tirke reyde seba qirkerdişanê aye de hemkarîye kerde vera ey 27ê nîsane de dewa Dergule ya Şirnexî de çalakîyêka sabotajî ameye kerdene û na çalakîye de wesayîtê nê kesayetê kontrayî bi temamî îmha bi û no kesayeto konntra zî bi giranî birîndar bi.
Kesê ke vera şarê Kurdîstanî hemkarî û ajanîya dewleta tirke kenê ganî cade nê têgêrayîş û bêbextîye ra fek vera bidê. Kesê ke na bêbextîye dewam kenê do bibê hedefê çalakîyanê ma yê hemleya qesasî ya vera kolonyalîzm û ajanî-hemkarîye.''
